Ebben a tekintetben Németországot és Ausztriát megelőzzük, de Románia beláthatatlan távolságban van.

Az Európai Unióban a nők átlagosan még mindig 16%-kal kevesebbet keresnek, mint a férfiak, igaz, ez a tavalyi 16,2%-hoz képest enyhe javulást jelent.

Magyarország az európai uniós átlaghoz képest jobban teljesít, az Európai Bizottság kimutatása szerint

hazánkban csak 14,2 százalékkal visznek haza többet a férfiak, mint a nők.

Szlovákiában (19,8 %), Ausztriában (19,9 %), Németországban (21 %) vagy az Egyesült Királyságban (20,8 %) sokkal rosszabb a mutató.

A legnagyobb különbség Észtországban van, a balti államban a férfiak 25,6 százalékkal magasabb fizetést kapnak, mint a nők. Romániában a legkisebb a bérszakadék, a listavezetőnél csak 3,5 százalékos különbséget mutattak ki.

Idén november 4-re esik az Egyenlő Díjazás Európai Napja.